ગુજરાત વિધાનસભાની ચૂંટણી પહેલા ભાજપના રાષ્ટ્રીય અધ્યક્ષ અમિત શાહ ન્યૂઝ 18 નેટવર્કના એક ઇન્ટરવ્યૂમાં કહ્યું કે કોંગ્રેસે આખી ચૂંટણીને આઉટસોર્સ કરી રાખી છે. તેની પાસે ના તો કોઇ વિઝન છે ના જ કોઇ નીતિ કે નેતા. અને સાથે જ તેની પાસે કોઇ વિકાસનું મોડલ પણ નથી. અમિત શાહે કહ્યું કે કોંગ્રેસ ખાલી ગુજરાતના વિકાસ સામે પ્રશ્નો ઊભા કરી રહ્યું છે. પણ હકીકત એ છે કે અમેઠીનો પણ તે વિકાસ નથી કરી શક્યા. અને વડાપ્રધાન નરેન્દ્ર મોદી કેન્દ્રમાં રહેવા છતાં પણ ગુજરાતનું પુરું ધ્યાન રાખી રહ્યા છે. રાહુલ ગાંધી પર બોલતા અમિત શાહે કહ્યું કે જો વિકાસ પાગલ છે તો તે સાબિત કરીને બતાવો. તેમણે કહ્યું તે કોંગ્રેસ કોના નેતૃત્વમાં આ ચૂંટણી લડશે તે પણ સ્પષ્ટ નથી કરી શકે. આ ચૂંટણીના મુખ્યમંત્રી પદના દાવેદાર ભરત સિંહ સોલંકી છે કે શક્તિ સિંહ તે અંગે પણ કોંગ્રેસ પાસે સ્પષ્ટતા નથી. તેમણે કહ્યું કે રાહુલ ગુજરાતમાં ફરી ફરીને રોજગાર નથી તેવું ગાણું ગાઇ રહ્યા છે પણ હકીકત એ છે કે અમેઠી અનેક લોકો ગુજરાત આવીને કામ કરી રહ્યા છે.